
Text rozhodnutia
Súd: Krajský súd Bratislava Spisová značka: 10Sd/9/2016 Identifikačné číslo súdneho spisu: 1016200082 Dátum vydania rozhodnutia: 19. 02. 2019 Meno a priezvisko sudcu, VSÚ: JUDr. Beata Jurgošová ECLI: ECLI:SK:KSBA:2019:1016200082.1 ROZSUDOK V MENE SLOVENSKEJ REPUBLIKY Krajský súd v Bratislave sudkyňou JUDr. Beátou Jurgošovou v právnej veci navrhovateľa: L.. C. R., V. V. XXXXX/XA, V. proti odporkyni: Sociálna poisťovňa ústredie, Ul. 29. augusta č. 8-10, Bratislava, o zvýšenie starobného dôchodku, takto r o z h o d o l : Súd rozhodnutie odporkyne číslo XXX XXX XXXX X zo dňa 3. decembra 2015 potvrdzuje. Účastníkom náhradu trov konania nepriznáva. o d ô v o d n e n i e : Rozhodnutím číslo XXX XXX XXXX X zo dňa 3. decembra 2015 odporkyňa podľa § 82 zákona č. 461/2003 Z.z. o sociálnom poistení v znení neskorších predpisov a § 1 opatrenia Ministerstva práce, sociálnych vecí a rodiny Slovenskej republiky č. 283/2015 Z.z., ktorým sa ustanovuje pevná suma zvýšenia dôchodkovej dávky a percento zvýšenia úrazovej renty v roku 2016, navrhovateľovi zvýšila od 1. januára 2016 starobný dôchodok na 312,60 eur mesačne. Navrhovateľ návrhom doručeným súdu dňa 25.01.2016 žiadal preskúmať rozhodnutie číslo XXX XXX XXXX X zo dňa 3. decembra 2015. Namietal, že napadnuté rozhodnutie je v rozpore s právoplatným rozsudkom Krajského súdu v Bratislave číslo 5Sd/95/2014 zo dňa 13.11.2013 a právoplatným rozhodnutím Sociálnej poisťovne ústredie č. XXX XXX XXXX zo dňa 24.4.2003, a žiada ho zrušiť. Odporkyňa vo svojom písomnom vyjadrení uviedla, že napadnutým rozhodnutím bol navrhovateľovi podľa § 82 zákona č. 461/2003 Z.z. o sociálnom poistení v znení neskorších predpisov a § 1 opatrenia Ministerstva práce, sociálnych vecí a rodiny Slovenskej republiky č. 283/2015 Z.z., ktorým sa ustanovuje pevná suma zvýšenia dôchodkovej dávky a percento zvýšenia úrazovej renty v roku 2016 zvýšený starobný dôchodok od 1. januára 2016 na sumu 312,60 eur mesačne. Starobný dôchodok navrhovateľa bol zvýšený o 1,90 eur mesačne. Napadnuté rozhodnutia číslo XXX XXX XXXX X zo dňa 3. decembra 2015 žiadala ako vecne správne potvrdiť. Súd preskúmal napadnuté rozhodnutia podľa § 250l a nasl. O s.p., prejednal návrh navrhovateľa a dospel k záveru, že návrh nie je dôvodný. Súd vykonal dokazovanie výsluchom odporkyne, oboznámil sa s obsahom dávkového spisu odporkyne číslo XXX XXX XXXX X a s obsahom spisového materiálu a zistil tento skutkový stav. Odporkyňa rozhodnutím číslo XXX XXX XXX X zo dňa 3.12.2015 podľa § 82 zákona č. 461/2003 Z.z. o sociálnom poistení v znení neskorších predpisov a § 1 opatrenia Ministerstva práce, sociálnych vecí a rodiny Slovenskej republiky č. 283/2015 Z.z., ktorým sa ustanovuje pevná suma zvýšenia dôchodkovej dávky a percento zvýšenia úrazovej renty v roku 2016, navrhovateľovi zvýšila od 1. januára 2016 starobný dôchodok na 312,60 eur mesačne. Starobný dôchodok bol zvýšený o 1,90 eur mesačne. Pevná suma zvýšenia dôchodku sa ustanovila opatrením Ministerstva práce, sociálnych vecí a rodiny Slovenskej republiky č. 283/2015 Z.z.. Podľa § 1 písm. a) opatrenia Ministerstva práce, sociálnych vecí a rodiny Slovenskej republiky č. 283/2015 Z.z. sa starobný dôchodok v roku 2016 zvyšuje o 1,90 eur. Navrhovateľ sa na pojednávanie dňa 19.2.2019 napriek riadnemu predvolaniu nedostavil, svoju neúčasť na ňom neospravedlnil a preto súd vec prejednal v jeho neprítomnosti. Zástupkyňa odporkyne sa v plnom rozsahu pridŕžala písomného vyjadrenia a napadnuté rozhodnutie číslo XXX XXX XXXX X zo dňa 3. decembra 2015 žiadala ako vecne správne potvrdiť. Podľa § 82 ods. 1 zákona č. 461/2003 Z.z. o sociálnom poistení v znení zákona č. 252/2012 účinnom od 1.1.2013 dôchodková dávka sa do 31. decembra 2017 zvyšuje v závislosti od medziročného rastu spotrebiteľských cien a medziročného rastu priemernej mesačnej mzdy v hospodárstve Slovenskej republiky vykázaných štatistickým úradom za prvý polrok kalendárneho roka, ktorý predchádza príslušnému kalendárnemu roku a od priemernej mesačnej sumy starobného dôchodku, priemernej mesačnej sumy predčasného starobného dôchodku, priemernej mesačnej sumy invalidného dôchodku priznaného z dôvodu poklesu schopnosti vykonávať zárobkovú činnosť o viac ako 70%, priemernej mesačnej sumy invalidného dôchodku priznaného z dôvodu poklesu schopnosti vykonávať zárobkovú činnosť najviac o 70%, priemernej mesačnej sumy vdovského dôchodku a vdoveckého dôchodku a od priemernej mesačnej sumy sirotského dôchodku vykázaných Sociálnou poisťovňou k 30. júnu kalendárneho roka, ktorý predchádza príslušnému kalendárnemu roku. Podľa § 82 ods. 2 písm. a) cit. zákona starobný dôchodok vyplácaný k 1. januáru príslušného kalendárneho roka a starobný dôchodok priznaný od 1. januára do 31. decembra príslušného kalendárneho roka sa zvyšujú podľa odseku 1 písm. a) o pevnú sumu určenú percentom, ktoré sa určí v roku 2013 ako súčet 50% medziročného rastu spotrebiteľských cien a 50% medziročného rastu priemernej mesačnej mzdy, z priemernej mesačnej sumy starobného dôchodku, Podľa § 82 ods. 2 písm. b) cit. zákona starobný dôchodok vyplácaný k 1. januáru príslušného kalendárneho roka a starobný dôchodok priznaný od 1. januára do 31. decembra príslušného kalendárneho roka sa zvyšujú podľa odseku 1 písm. a) o pevnú sumu určenú percentom, ktoré sa určí v roku 2014 ako súčet 60% medziročného rastu spotrebiteľských cien a 40% medziročného rastu priemernej mesačnej mzdy, z priemernej mesačnej sumy starobného dôchodku. Podľa § 82 ods. 12 cit. zákona ministerstvo vydá opatrenie a vyhlási jeho úplné znenie uverejnením v Zbierke zákonov najneskôr do 31. októbra kalendárneho roka, ktorý predchádza príslušnému kalendárnemu roku, ktorým ustanoví a) pevnú sumu zvýšenia dôchodkovej dávky podľa odsekov 2 až 7, 9 a 10, b) percento zvýšenia dôchodkovej dávky podľa odseku 8. Podľa § 1 písm. a) opatrenia Ministerstva práce, sociálnych vecí a rodiny Slovenskej republiky č. 283/2015 Z.z., ktorým sa ustanovuje pevná suma zvýšenia dôchodkovej dávky a percento zvýšenia úrazovej renty v roku 2016, dôchodková dávka v roku 2016 sa zvyšuje takto: starobný dôchodok o 1,90 eura. V preskúmavanej veci súd konštatuje, že odporkyňa správne postupovala pri zvýšení sumy starobného dôchodku v roku 2016, keď od 1. januára 2016 starobný dôchodok navrhovateľa zvýšila o 1,90 eur mesačne na sumu 312,60 eur mesačne. Predmetom konania v tejto veci bolo len preskúmanie zákonnosti rozhodnutia odporkyne číslo XXX XXX XXXX X zo dňa 3. decembra 2015, ktorým odporkyňa rozhodla výlučne o zvýšení starobného dôchodku navrhovateľa od 1. januára 2016. Súd je viazaný týmto predmetom konania a nie je oprávnený v tomto konaní riešiť iné právne otázky. Navrhovateľ v opravnom prostriedku zo dňa 26.1.2016, poukazoval na to, že napadnuté rozhodnutie je v rozpore s právoplatným rozsudkom Krajského súdu v Bratislave č. 5Sd/95/2014 zo dňa 13.11.2013 a právoplatným rozhodnutím Sociálnej poisťovne, ústredie č. XXX XXX XXXX X zo dňa 24.4.2003, a preto ho žiada zrušiť. Predmetnými rozhodnutiami bol realizovaný rozsudok Krajského súdu v Bratislave č. 5Sd/324/2012-95 zo dňa 13.11.2013. Správnosť rozhodnutí bola preskúmaná Krajským súdom v Bratislave v konaní vedenom pod č. 5Sd/95/2014, ktorý rozsudkom č. 5Sd/95/2014-50 zo dňa 10.12.2014 ako vecne správne potvrdil. Rozsudok Krajského súdu v Bratislave bol potvrdený rozsudkom NSSR č. 9So/78/2015 zo dňa 26. apríla 2017 a nadobudol právoplatnosť 9. júna 2017. Podľa § 82 ods. 2 zákona č. 461/2003 Z.z. v znení neskorších predpisov sa starobný dôchodok vyplácaný k 1. januáru príslušného kalendárneho roka zvyšuje podľa odseku 1 písm. a) o pevnú sumu určenú percentom, ktoré sa určí v roku 2016 ako súčet 80 % medziročného rastu spotrebiteľských cien a 20 % medziročného rastu priemernej mzdy, z priemernej mesačnej sumy starobného dôchodku. Podľa § 1 písm. a) opatrenia Ministerstva práce, sociálnych vecí a rodiny Slovenskej republiky č. 283/2015 Z.z. pevná suma zvýšenia dôchodkovej dávky v roku 2016 je 1,90 eur, ak ide o starobný dôchodok. K decembru 2015 sa navrhovateľovi vyplácal starobný dôchodok v sume 310,70 eur mesačne. Od 1.1.2016 bol starobný dôchodok navrhovateľa zvýšený podľa § 82 zákona č. 461/2003 Z.z. v znení neskorších predpisov a § 1 opatrenia Ministerstva práce, sociálnych vecí a rodiny SR č. 283/2015 Z.z. správne zvýšený o 1,90 eur mesačne na sumu 312,60 eur mesačne. Súd konštatuje, že výška starobného dôchodku bola vypočítaná v súlade s platnými právnymi predpismi o zvyšovaní dôchodkových dávok v príslušnom roku. K námietke navrhovateľa, týkajúcej sa výšky zvyšovania sumy jeho starobného dôchodku, je potrebné uviesť, že podľa § 82 zákona č. 461/2003 Z.z. a § 1 opatrenia Ministerstva práce, sociálnych vecí a rodiny Slovenskej republiky platného v každom predchádzajúcom kalendárnom roku, ide o pevnú sumu zvýšenia, ktorú nemožno meniť. Ide teda o kogentné zákonné ustanovenie, ktoré sa nedá meniť a nemôže meniť, pripočítava sa vždy k sume dôchodku vyplácaného k 31.12. predchádzajúceho roka. Vzhľadom na vyššie uvedené súd napadnuté rozhodnutie číslo XXX XXX XXXX X zo dňa 3. decembra 2015 podľa § 250q ods. 2 O.s.p. ako vecne správne potvrdil. O trovách konania súd rozhodol podľa § 250k ods. 1 v spojení s § 250l ods. 2 O.s.p. Navrhovateľ nebol v konaní úspešný a preto mu súd trovy konania nepriznal a odporkyni trovy konania neprislúchajú. V danom prípade súd postupoval podľa ustanovenia § 492 ods. 1 zákona č. 162/2015 Z.z., podľa ktorého konania podľa tretej hlavy piatej časti Občianskeho súdneho poriadku začaté predo dňom nadobudnutia účinnosti tohto zákona sa dokončia podľa doterajších predpisov. Poučenie: : Proti tomuto rozsudku je možné podať odvolanie do 15 dní odo dňa jeho doručenia na Krajskom súde v Bratislave. V odvolaní sa má popri všeobecných náležitostiach /§ 42 ods. 3/ uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha. /§ 205 ods.1 O.s.p./ Pokiaľ zákon pre podanie určitého druhu nevyžaduje ďalšie náležitosti, musí byť z podania zjavné, ktorému súdu je určené kto ho robí, ktorej veci sa týka a čo sleduje, a musí byť podpísané a datované. Podanie treba predložiť s potrebným počtom rovnopisov a prílohami tak, aby jeden rovnopis zostal na súde a aby každý účastník dostal jeden rovnopis, ak je to potrebné. Ak účastník nepredloží potrebný počet rovnopisov a príloh, súd vyhotoví kópie na jeho trovy. /§ 42 ods. 3 O.s.p./ V Bratislave dňa 19. februára 2019

